b'\n_START_ARTICLE_\nStavanger Boligbyggelag\n_START_PARAGRAPH_\nStavanger Boligbyggelag ble etablert 4. januar 1946. _NEWLINE_De f\xc3\xb8rste boligene stod klar p\xc3\xa5 Misjonsmarka i 1948. Boligbyggelaget er et samvirkeforetak som eies av medlemmene (andelseierne) og det f\xc3\xb8lger av boligbyggelagsloven at lagets oppgave er \xc3\xa5 skaffe og forvalte boliger for medlemmene. Laget var Stavanger-regionens st\xc3\xb8rste medlemsorganisasjon med over 34.000 medlemmer. I 2013 hadde laget ca. 65 ansatte og drev prosjektutvikling, boligsalg, boligforvaltning, regnskap, \xc3\xb8konomi og teknisk vedlikehold. Siden etableringen i 1946 bygget laget over 13.000 boliger og hadde bygget hver femte bolig i Stavanger._NEWLINE_Stavanger Boligbyggelag var medlem av Norske Boligbyggelags Landsforbund(NBBL). I januar 2014 ble laget sl\xc3\xa5tt sammen med Sandnes Boligbyggelag og det nye laget fikk navnet Bate boligbyggelag.'